Mesura+de+fulles+i+cromatografia+de+pigments

= = = = =Orientacions per al professorat=

= = Pràctica que fa referència a la matèria i les seves propietats, però amb una proposta oberta a d'altres àrees com la matemàtica, la bioquímica o la fisiologia vegetal. Inicialment creada per ser realitzada en una hora, encara que es pot proposar de fer en una hora i mitja o dues hores, en funció de l'extensió de les informacions i anàlisis que es vulguin donar de la mateixa. El disseny està pensat en ser fotocopiada per les dues cares i ser completada pels propis alumnes. D'altra banda, també es pot treballar en línia de tal forma que aquests l'enviïn electrònicament i amb fotografies fetes per ells mateixos i col·locades en l'espai corresponent.

=Guió per a l'alumnat=

1.Introducció
Aquesta pràctica s'endinsa en el concepte de matèria, la seva mesura i les propietats que la caracteritzen, les generals i les característiques. Les primeres són la massa i el volum, propietats mesurables i que constitueixen el contingut de la primera part. La segona parlem d'una de les propietats específiques de la matèria, el color, amb l'observació dels diferents pigments foliars mitjançant la tècnica de la cromatografia en paper.

2.Objectius

 * 1) Utilitzar correctament les unitats del SI i fer càlculs amb múltiples i submúltiples.
 * 2) Resoldre problemes de canvis d’unitats.
 * 3) Reconèixer l’existència del pigments foliars. Interpretar el color com una propietat característica.
 * 4) Interpretar dades en forma de taula i de gràfica.

3.Coneixements Previs
Les propietats generals de la matèria són mesurables. Tot allò que es pot mesurar s’anomena **magnitud**. A més, aquestes a la seva vegada es divideixen en **fonamentals** i **derivades**. En aquesta pràctica treballarem les primeres, com la **massa**, la **longitud** i la **superfície**. Aquestes magnituds presenten dos elements, un **nombre** i una **unitat de mesura**. El Sistema Internacional de mesures (SI) fixa les unitats que s’han d’utilitzar per a cada magnitud. Per exemple, per les indicades en el paràgraf anterior, la **massa** es mesura en **grams** (g), la **longitud** en **metres** (m) i la **superfície** en metres **quadrats** (m2).

4.Materials

 * 5 Fulles de qualsevol planta
 * Alcohol 96º i tisores
 * Paper de filtre
 * Regle i paper mil·limetrat
 * Encenedor Bunsen
 * Got de precipitats
 * Balança electrònica
 * Trípode i reixeta
 * Placa de Petri

5.Procediments
Aquesta pràctica és doble. Per una banda, es **determinarà el valor de tres magnituds fonamentals** com són la massa, la longitud i la superfície d’una fulla. La metodologia a seguir és la següent: Pel que respecta a la segona part, l’**observació dels pigments**, s’utilitzarà la tècnica de la cromatografia en paper.
 * 1) **Massa**: es posarà la fulla sobre la balança i s’apuntarà el valor de la seva massa.
 * 2) **Longitud**: es mesuraran amb el regle tant la longitud com l’amplada de la fulla.
 * 3) **Superfície**: es determinarà el valor aproximat de la superfície apuntant el nombre de quadrícules que ocupa la fulla en el paper mil·limetrat.
 * 1) Per això es tallarà en fragments el més petits possibles de la fulla en qüestió.
 * 2) Es posaran dintre d’un got de precipitats i es recobriran amb alcohol. La quantitat a utilitzar depèn del volum que ocupi la mostra de fulla, però aquesta ha d’estar totalment coberta. [[image:eduwikilab/cromatografia.jpg width="256" height="194" align="right" caption="Exemple d'una cromatografia en paper"]]
 * 3) A continuació s’escalfarà en un encenedor Bunsen, situant el got amb la mostra sobre el trípode amb la reixeta. Es deixarà escalfar fins que bulli.
 * 4) A continuació es deixarà refredar i el líquid es decantarà sobre una placa de Petri.
 * 5) Es tallarà un paper secant i es doblegarà i es posarà dintre d’aquesta (veure figura). Esperarem fins que el líquid pugi i es vagin veient els diferents nivells que corresponen als pigments presents en aquesta fulla.
 * 6) Quan el paper estigui sec, s’assenyalen els extrem de cada nivell per determinar el desplaçament de cada pigment.
 * 7) Al llarg de tot el procediment s’han de fer les fotografies corresponents per posar-les en el dossier de pràctiques.
 * 8) Finalment, es respondran les qüestions.

6.Activitats
a) Dibuixa o insereix algunes imatges del procediment realitzat en aquesta pràctica. b) Apunta els resultats obtinguts de les dues experiències anteriors:
 * MASSA:
 * LONGITUD:
 * SUPERFÍCIE:

c) A partir d’aquests valors, s’ha de fer una taula Excel per obtenir els valors mitjos del grup–classe. Recordeu que la totalitat de valors s’han de donar en unitats del SI.
 * NOMBRE DE PIGMENTS:
 * ALTURA DE CADA PIGMENT:

d) Respon les següents qüestions de síntesi:
 * 1) Suposem que un arbre té unes 15.000 fulles. Quina és la superfície total que poden ocupar la totalitat de fulles d’aquest arbre?
 * 2) Quin és la massa mitja de les fulles estudiades? Per què s’han utilitzat 5 fulles i s’han fer 5 mesures?
 * 3) Quina és la funció del paper de filtre en l’experiment de la cromatografia?
 * 4) Quins són els colors dels pigments obtinguts en aquest experiment?

=Referències=

**Universitat d'Alacant - Propietats de la matèria** **Propietats de la matèria** **Substàncies pures, mescles i dissolucions** **Les mescles** **Tècniques de separació de mescles**
 * @http://www.ua.es/dfa/agm/docencia/hewitt-v3/17Hewitt.PDF (català)
 * @http://www.slideshare.net/aula20_0708/propietats-de-la-materia (català)
 * @http://www.juntadeandalucia.es/averroes/~29701428/ccnn/interactiv/materia/repaso.htm (castellà)
 * @http://www.xtec.es/aulanet/ud/ciencies/webstionaris/marcosmescles.htm (català)
 * @http://www.xtec.net/~dnavarr7/mescles.htm (català)
 * @http://www.juntadeandalucia.es/averroes/~29701428/ccnn/interactiv/materia/repaso.htm (castellà)
 * @http://www.monografias.com/trabajos15/separacion-mezclas/separacion-mezclas.shtml (castellà)